Borgarafundur með eldri borgurum í ReykjavíkLjósm : Morgunblaðið Yfirlýsing frá FEB – Félagi eldri borgara í Reykjavík og nágrenni um ferðamál : Félag eldri borgara í Reykjavík og nágrenni ( FEB ) hefur fengið fyrirspurnir frá félagsmönnum sínum vegna auglýsingar um Færeyjaferð frá nýstofnaðri Ferðaskrifstofu eldri borgara sem birtist um síðustu helgi . FEB vill af þessu tilefni taka fram að þessi nýstofnaða ferðaskrifstofa er ekkert á vegum Félags eldri borgara i Reykjavík og nágrenni , er ekki í neinu samstarfi við FEB og félaginu að öllu leyti óviðkomandi . Eigandi fyrirtækisins er Sigurður K. Kolbeinsson sem hefur m.a. gert nokkrar þáttaraðir af Lífið er lag fyrir sjónvarpsstöðina Hringbraut . Þar er fjallað um málefni eldri borgara frá ýmsum hliðum . Nú hyggst hin nýja ferðaskrifstofa höggva í sama knérunn og býður upp á nákvæmlega samskonar ferðir utan landsteinanna . Það vekur einkum athygli að ferðaskrifstofan hefur fengið til liðs við sig Gísla Jafetsson sem til skamms tíma starfaði sem framkvæmdastjóri FEB í Reykjavík og lét nýlega af störfum þar . Gísli hefur því í farteskinu viðtæka þekkingu og reynslu af þessum ferðum og mun væntanlega nýtast hinni nýju ferðaskrifstofu vel . Eins og fram kemur í yfirlýsingu FEB í Reykjavík þá hyggst félagið halda áfram að bjóða upp á sínar vinsælu ferðir og ef eitthvað er að auka frekar ferðaframboð sitt fyrir eldri borgara .